**ГОДИШЕН ОТЧЕТ
ЗА ДЕЙНОСТТА НА НЧ „СВЕТЛИНА 1939” гр. ПОМОРИЕ ПРЕЗ 2022 г.**

**Уважаеми гости,
 дами и господа,
 уважаеми членове на НЧ "Светлина 1939" гр. Поморие,
 Скъпи съграждани, приятели, съмишленици,**
Първото читалище в България отваря врати на 30 януари 1856г. в гр. Свищов. Това са
22 години преди възстановяване на българската държава. Това е и годината, която бележи края на Кримската война. Същата година се създават читалищата в Лом, и Шумен. И те се създават в отсъствието на държавност, но с чувство за принадлежност, и дълг към народност, и поколенията.
След 167 години, по статистически данни, читалищата наброяват 3321 бр. и защо ли? Защото Читалищата са типични за България обществени институции, които изпълняват просветителски функции, развиват любителско творчество, пазят традиции и българщината!
Днес заставам пред Вас с чувство на отговорност, но и със задоволство, за да представя дейността ни през изминалата 2022г.

**1.През последните няколко години нашето** читалище като че ли се възроди в отговор на новите изисквания на живота. То се превърна в място осигуряващо достъп до култура и информация, необходима за всеки човек, в място, в което се извършва обучение за цял живот, предоставят се информация и услуги, а библиотеката разполага с нова, художествена литература, която предлага на читателите си. Не спира обучението на младите хора за развитието на творческите им заложби и талант. Пазим традициите, предаваме ги на поколенията, честваме националните си герои, организираме и провеждаме фестивали, събития.
**2.Предимство за нас е отворения, демократичен характер на управление и самоуправление, което е заложено в ЗНЧ.**
Многостепенната форма на управление означава, че между общото събрание, решенията се вземат от Настоятелството, а се привеждат в изпълнение от Председателя и Секретаря. Няма ограничения за членството в читалищната ни организация.
За изминалата година отчитаме 3 бр. заседания на ЧН и 151 членове, в т. ч. новопостъпили.
**3. Читалището ни се превърна в средище на местната общност.** Това е една неутрална територия достъпна за всеки, място за срещи, дискусии, дебати, в което хората разказват за проблемите и потребностите си. То е и място за творчество и творчески изяви. Това дава възможност за една естествена комуникация и изразяване на хората. Творческият процес в читалището дава равен шанс на хора от различни възрасти, социален статус и професии. Така откриваме талантите на децата и им даваме шанс за развитие. Стремим се да търсим и нови, съвременни форми и подходи, така че да стигнем до по-голям брой социални и общностни групи- деца, ученици, младежи, пенсионери, хора в трудова възраст, социално слаби, в неравностойно положение, от ромски произход, чужди граждани и др.
**4.** Двойственият характер на съвременното читалище е заложен **в законовата му рамка** – хем сме гражданско сдружение, ЮЛНСЦ, а от друга – бюджетно субсидирана организация, която изпълнява конкретни държавни- културно просветни задачи и предписани дейности. Това е затвърдено с държавната субсидия, която е жизнено важна за всяко едно читалище, защото без нея не би оцеляло в пазарната икономика и конкурентоспособност. Но в същото време е и заложник на уравниловка и субективизъм. Така се поставят ограничения пред свития достъп от алтернативни ресурси. Този страх ни ограничава към отварянето ни към нови целеви групи, защото носи риск.

**5.** В нашето читалище % на младите хора, **работещи на осн. трудов и гр. договор** е едва 30,а желаещи за подмладяването му за съжаление липсва. Ясна е и причината….и тя е, че читалищните длъжности не са привлекателни за младите хора, поради ограничените възможности за професионално развитие и най-вече ниското заплащане. Необходима е нова дългосрочна политика от страна на държавата, МК, която да мотивира и да въвежда стимули за самоинициатива, за професионално самоусъвършенстване от страна на хората работещи в читалището.*да гориш в професията, да имаш силен интерес към***6.** Голяма част от **продуктите и услугите**, разработвани и предлагани от читалището ни са свързани с т.н. „ любителско творчество“, библиотечна, дейност, информационни услуги, курсове за професионално обучение, празници, чествания, събития.
През 2022 г. обучавахме и развивахме творческите възможности на възпитаниците ни в муз. школи по пиано, китара, вокална група, рок група, изобразителна дейност, театрално изкуство. Разкрихме и клуб „ Млад авиатор“, но поради слабото проучване на възможностите на децата, той проведе само няколко занимания. Убедени сме в неговото бъдеще и бихме искали да продължим през тази година. С художничката Йоанна Тодорова въведохме занимания за възрастни. „Рисуване на чаша вино“, което се прие с интерес и дава възможност за срещи, запознанства, творческо себеутвърждаване и удоволствие за участниците.
Факт е, че през 2022г. се обогати художествената литература в библиотеката ни с нови, търсени заглавия от деца и възрастни. Това разбира се стана благодарение на спечеления проект от Светлана Пеева към МК. Всяка среща с читателите е истинско преживяване и споделяне на впечатления от срещата с книгите.
**7.** **Дейността на читалището** е съобразена с възможностите, които имаме, както и с потребностите на хората. В отговор на променящия се начин на живот изградихме Интернет центъра, който развива дейността си вече 22 години. Тази пазарна ниша бе запълнена от нас, и както знаете работи повече от успешно. Този пример е доказателство, че трябва да търсим и други идеи за нови дейности, за приличане на нови потребители, и желаещи за участие. Осигуряването на необходимите зали и помещения за тях налага и извършването на ремонти на читалищната ни сграда, влагането на инвестиции в изграждането на мултифункционални зали, които да са подходящи за срещи, дискусии, семинари, обучения, както и да са оборудвани с технически и визуални средства.
**8**. Много важна е **ролята на местната общност**, защото ключът към успеха на читалището се крие именно в нея. Заедно с Вас, с Вашата гражданска активност и непримиримост към проблемите, можем да търсим и решенията, като работим в партньорство, като се подкрепяме и отстояваме позиции. В този смисъл читалището ни работи активно със създаденото гражданско сдружение „Будно Поморие и региона“ ; Сдружение „Европа и Ние“, по проекти касаещи устойчивото ни развитие. Продължаваме да си партнираме с ТД „Одринска епопея“, с образователните институции – училища и детски градини, с други читалища, осъществявайки съвместни инициативи, празници, чествания. Нека не оставяме на последно място и важната роля на общинската администрация и местна власт, от които също получаваме разбиране и подкрепа! На всички сърдечно благодарим! Не трябва да има никакво съмнение в това, че Читалищата са на гражданите, а не на настоятелствата и на читалищните служители.
ЮНЕСКО оцени по достойнство тяхната уникалност, но от нас зависи да ги превръщаме в модерни, атрактивни центрове за култура, изкуство, знания, нови технологии, изява на творчество и талант, но без да променяме тяхната същност!

**Участия в проекти:**
на 10 и 11.03- по проект участвахме на семинар и конференция в гр. Одрин
На основание спечелен проект „ Българските библиотеки- съвременни центрове за четене и информираност“ към МК се закупиха книги на ст/т 3259 лв
В рамките на 2,3 месеца предоставихме базата си за обучение по ОПРЧР На „Национална асоциация на центровете за професионално обучение“ и на „ Беньо Енд Ва Консулт“ЕООД, организирани от бюрото по труда по програма „Обучение и заетост“ за изграждането на умения за собствен бизнес; графичен дизайн; предприемачество; туризъм за свободното време; маникюр, педикюр, ноктопластика;
 **Получени дарения** –
На 13.04. получихме дарение от **Дария Кръстева** – електронно пиано за обучение на децата от школата ни по пиано;
От **Силвия Беньова** **- „ Беньо Енд Ва Консулт“ ЕООД** постъпи дарение за подпомагане дейността на читалището в размер на **3800 лв**.
От фондация „Българите“ – **300 лв**. дарение за ДТС „Светулка“ за участието им в ТФ “Българските приказки“ в гр. Каблешково, заедно със заплатен транспорт за участието им.
От **НЧ “Развитие -1870“ гр. Севлиево** –за развитие на детското театрално изкуство на ДТС „Светулка“ при читалището, на ст/т -**150 лв**.
На 1-ви 11- получихме дарения от кн. **на Валя Георгиева** „Поморие- град с хилядолетна история“, издадени с любезното съдействие на Община Поморие;
**АДМИНИСТРАТИВНА И СТОПАНСКА ДЕЙНОСТ:**Извършен бе частичен ремонт на стълбището пред централния вход и в арт залата;закупени бяха: - комплект барани за рок група „ 9 Бенд“;2 бр. метални шатри за летния център; 4 бр. стойки за микрофони и микрофони; 2 мултимедийни проектора - за театралния салон, и за обучение по графичен дизайн; След бракуване, издадохме излезлите от употреба ел. и електронни уреди на оторизирана фирма за дейността, съгласно график на Община Поморие;
За съжаление фасадата ни претърпя вандалски прояви и на 29.10 осъмнахме с надписи, които събудиха недоволството на гражданите и на ползвателите на услугите ни. Благодарение на Златко Михалев, Георги Биберов и др. млади хора, с доброволния си труд, частично се отстраниха надписите, за което им благодарим!
Закупихме нови стелажи, надграждащи съществуващите, за библиотеката на читалището, както и маса етажерка с рафтове за книги, детски столчета и диванче, за радост и удобство на най-малките ни читатели; **ПЕРСПЕКТИВИ И БЪДЕЩО РАЗВИТИЕ:**Обичаме своето читалище с неговата 82 годишна история, съхранила българския дух, родовата памет, език, култура. Всеки ден полагаме усилия, време, енергия, нови идеи и ентусиазъм, за да изграждаме капацитет, да го превръщаме в местен, културен център, лидер в местната общност, да отговаряме на изискванията на времето, в което живеем.
Какво предстои и как ще се справим, бъдещето ще покаже, но най-важното е, че хората които работят тук споделят мисията на читалището, притежават висок професионализъм, отговорност и отдаденост, което допринася и постигнатите резултати.
Благодаря на екипа и на ръководството на читалището за подкрепата и мъдрите решения, в полза на читалищната организация.

 **2- ра част**

 **ИЗПЪЛНЕНИЕ НА КУЛТУРНА ПРОГРАМА, НАГРАДИ, ОТЛИЧИЯ :**

**Концерти** – 07.03.22год. - празничен концерт „Поздрав за мама“- ДМШ пиано; ДВГ “Сл.ритъм“, „рок групите към ч-щето;
5.05.22- рок концерт на „9Бенд и солисти“; 05.05.22 - концерт в чест на празника на Поморие;
 03.06.22 - годишен концерт продукция на школите -;
19.12 - коледен концерт на школите към читалището;
22.12 - участие на ДТС “Светулка“ в Коледния концерт на КСТ “Поморие“ с р-ел Н. Абрашев;
**Театрална дейност** – подготовка и реализация на спектакъла „Ян Бибиян“ на ДТС „Светулка“– пред премиера и премира на 24.06;
от 01-03.07 участие на ТФ „Сцена край морето“;
- 04.10.22 - гастрол на КТ Сливен на „Спящата красавица“

**Конкурси:**  9.06. - Организирахме и проведохме 24-то издание на детския песенен конкурс „Бисери от поморийския бряг“; Журито награди 25 участника, но голяма гордост за нас бе „Гран При“ наградата за Атанас Ганев от ДВГ „Слънчев ритъм“ при читалището ни.
На 2.03. ДВГ „Слънчев ритъм“ с р-ел Ради Джафарова взеха участие в конкурса „Белканто“ и получиха грамоти за отличното си представяне. Те имаха и още едно участие на конкурс в гр. Ст. Загора“ От извора песен се лее“ и получиха грамоти.
- на 25-я международен конкурс за класическа китара гр. Кюстендил; 2-ра награда получи рок група „9 Бенд“ с р-ел Й. Христозов и солистите от ДВГ „Слънчев ритъм“ с р-ел Ради Джафарова;
 **Фестивали:

С участие на** МФ „Корабът на изкуствата“ в Поморие и 3-та награда бе отличен Даниил Таран; **възпитаник на ДМШ клас пиано с р-ел Елена Илиева;**
 от 01-03.07.22 проведохме ТФ „Сцена край морето“с участието на 23 театр. състави от Бргас, Варна, Габрово, Кюстендил, Пазарджик, Свиленград, СИЛИСТРА, Сливен, София, Ст.Загора, Търговище, Хасково, Шумен, Поморие.
на 01.11.22г.- участвахме на ТФ „Българските народни приказки“ в гр. Каблешково с ДТС „Светулка“ и спект. „Ян Бибиян“, което бе празник на детското театрално изкуство, с много награди;
на 12.10.22г. участвахме на ТФ „Вълшебникът театър“ в гр. Севлиево с ДТС „Светулка“ и спект. „Ян Бибиян“; и получихме първа награда от 1-ва възр. група;
на 21.09.22г на лятната сцена бяхме домакин на фестивала на изкуствата „Камък и вода“ – на „Арт премиера“;
Но най-голямото постижение бе участието ни на **1-вия фестивал на изкуствата в САЩ** , на ДТС “Светулка“ със спектаклите „Ян Бибиян“ и „Пук“. Това стана възможно след прецизен подбор и спечелен проект на читалището ни, което направи възможно да пътуваме до столицата **Вашингтон и в Генералното консулство в Ню Ѝорк** да бъдем участници и гости за периода- 15.11- до 01.12.22г.Незабравими преживявани за всички млади актьори и ръководители.
**Събори и фолклорни събития :**21.01- Бабин ден с посещение в АГО на МБАЛ Поморие; Бабин ден в ДГ “Детелина“;
Баба Марта в ДГ “Детелина“ и ДГ “Веселушко“; Лазаровден“ с деца от ДГ “Веселушко“;
04.05.22 – Организиран и проведен „Тракийския Пролетен Фолклорен Събор“ Гергьовден“.; 25.12. - Коледна трапеза и народно веселие с ГАФ “Здравец“ и „Пей сърце“ от ПК „Св. Георги“;
 **Празници и чествания:**
06.01- Отбелязахме174г. от рождението на Хр. Ботев с поднасяне на цветя пред паметника;
на 07.02.-пред паметника на участниците в освободителните войни чествахме Освобождението на Поморие;На 2-ри март посветихме тържествен концерт за Освобождението на България;
На 6-ти май „Гергьовден“- чествахме празника на град Поморие;
На 02.06- чествахме Деня на Ботев и на загиналите за освобождението на България;
На 30.10. Чествахме Деня на Народните будители;
на 12.10- в Деня на българските общини осъществихме среща с екипа на г-ца Стаматова - Кмет, назначен да управлява за 1 ден Община Поморие;
На 23.12. бяхме домакини на 90 год. юбилей на ОУ “Хр. Ботев“ Поморие;
**Изложби** : Посетихме изложбата на Нели Тодорова - по случай 20 год. й творческа дейност, както и изложбата на Йордан Маринов – почетен гражданин на Поморие;
На 19.12.22 направихме изложба на участниците в школата по изобразителна дейност ;
Посетихме коледната изложба на поморийските художници с участници наши колеги и приятели;
Участвахме на благотворителния, коледен базар в кв. Каменар, с картички и предмети изработени от участници в школата по изобразителна дейност;
Благодарим и на Община Поморие, която избра рисунките на нашите възпитаници от школата по изобразителна дейност за настолни календари на общината за 2023г.;
**Библиотечна дейност:**на28.10 участвахме в откриване на обновената библиотека на СУ “Ив. Вазов“ ;
на 07.04- в ДГ “Веселушко“ Светлана Пеева осъществи „Походът на книгите“ и се срещна с бъдещите ни читатели ;
на 29.04 участвахме в представянето на книгата „Патриарсите на Анхиало“ и на среща с автора й - Венцислав Каравълчев;
Кандидатствахме с проект за нови книги към МК и след сключването на Договора се закупи худ. литература за библиотеката;
**Други събития свързани с дейността :**От 06.06- до 06.07 се проведе Летен център за изкуство и култура, в който регистрирахме 933 посещения, в двусменния режим на занимания, или следно за 1 ден от работния месец отчитаме 42 посещения.
на 18 и 19.04 - Проведохме благотворителен базар в помощ на Георги Петров, съвместно с ОУ “Хр. Ботев“, ДГ “Веселушко“ и ДГ “Детелина“;
на 22.12. участвахме в кампания за набиране на средства съвместно с СНСЦ „Будно Поморие и региона“ за Петя Димитрова;

**НАГРАДИ, ОТЛИЧИЯ:**- Йоанна Тодорова – грамота за принос в подготовката на участниците в Националния конкурс „Природата -моето вдъхновение“;
- Николета Петрова Иванова и Елина Светлинова Петрова- грамоти за участие в конкурса за рисунки гр. Шумен;
- Даниил Таран – 3-то място в МФ „Корабът на изкуствата“- пиано;
- Грамота за ДТС „Светулка“ за участие в Коледния концерт на КСТ “Поморие“;
- Грамоти и плакет за участие в 1-вия Фестивал за авторски песни и театър – Вашингтон САЩ – за Румяна Кралева; Дебора Жечева, Марина Калофорова, Велислава Сидерова;
- Награди от 24-то издание на конкурса „Бисери от поморийския бряг“, както и за участието на Рок група „9 Бенд“- Валентина Анастасова, Василия Стоянова, Атанас Ганев.

Не би трябвало да измерваме количествено получените награди и отличия през изминалата година! Но те са важен стимул в работата на всички звена и творчески дейности в читалището, през 2022 година. Имаме както участия, така и престижни награди от форумите, с които се гордеем, но най-важни за нас са стъпките, посоките, малките успехи и постигнатите по-големи резултати. Славата е нещо преходно, днес я има, а утре всичко започва отначало. Изграждането на личността, обогатяването й с нови знания и умения, постигането на увереност в силите и възможностите на възпитаниците ни, съхраняването на любовта към род, Родина, към традиции, наука и модерни, иформационни технологии, към книжното богатство от българска и чужда литература, е мисията, която осмисля работата ни в читалищната организация.

Годишният отчет за дейността е приет на Редовното Отчетно-Изборно Събрание на **28.03.2023г.**
**Изготвил:
Донка Китанова
читалищен секретар**